ས་ཅན་དྲག་པོའི་དབུས༔ ལས་ཀྱི་ཚེ་བདག་གཤིན་རྗེ་ཡོངས་ཀྱི་རྗེ༔ སྦྱོར་ཡུམ་སྒྲོལ་ཡུམ་དབྱིངས་ཡུམ་ཐབས་ཤེས་རོལ༔ སྐུ་གསུང་ཐུགས་སྤྲུལ་དྲེགས་པ་ཡོངས་ཀྱི་རྗེ༔ ཕྱི་ནང་ལས་ཀྱི་གཤེད་པོ་ཡབ་ཡུམ་དང༔ འཆི་བདག་སྲོག་བདག་ལས་ཀྱི་གཤན་པ་དང༔ སྤྲུལ་པ་ཡང་སྤྲུལ་གཤིན་རྗེ་བྱེ་བའི་ཚོགས༔ ཡ་མ་གཤིན་རྗེའི་ཚོགས་ལ་ཕྱག་འཚལ་བསྟོད༔ སྲུང་དང་མཚམས་ཀྱི་ལས་མཛོད་དབྱིངས་ནས་བཞུགས༔ དབང་དང་བྱིན་རླབས་དངོས་གྲུབ་བདག་ལ་སྩོལ༔ བསྟོད་པ་མཐར། ཡ་མ། བཞེངས་ཤིག་བཞེངས་ཤིག་ཆོས་ཀྱི་དབྱིངས་ནས་བཞེངས༔ སྐུལ་ལོ་སྐུལ་ལོ་སེམས་ཅན་དོན་ལ་སྐུལ༔ མཛོད་ཅིག་མཛོད་ཅིག་དྲག་པོའི་ཕྲིན་ལས་མཛོད༔ མཐིང་ནག་གྲུ་གསུམ་ཨེ་ཡི་

གཞལ་ཡས་ན༔ ཀླུ་འབུམ་གཉན་ཁྲི་ས་བདག་སྟོང་གི་གདན༔ ཟིལ་གནོན་ཡོངས་རྫོགས་ཚེ་བདག་ནག་པོའི་སྐུ༔ དབུ་གསུམ་ཕྱག་དྲུག་ཞབས་བཞི་བསྒྲད༔ གཡས་པ་དཀར་བས་ཀླུ་བརྒྱད་གཡོན༔ གཡོན་པ་དམར་བས་གཉན་ཁྲི་གསོལ༔ དབུས་མཐིང་རྔམ་པས་ས་བདག་སྟོང༔ ཕྱག་དྲུག་གཡས་ཀྱི་དང་པོ་ན༔ ཡེ་ཤེས་འཁོར་ལོ་རྩིབས་སྟོང་བསྣམས༔ བར་པ་རྡོ་རྗེ་རྩེ་དགུ་བསྣམས༔ ཐ་མ་རལ་གྲིས་སྐྱེ་ཤི་གཅོད༔ གཡོན་གྱི་དང་པོས་བེ་ཅོན་བསྣམས༔ བར་པ་གཏུན་ཤིང་དགྲ་སྟ་བསྣམས༔ ཐ་མ་སྡིག་མཛུབ་ཞགས་པ་བསྣམས༔ ཐོད་སྐམ་རིགས་ཀྱི་ཁྲོ་བོས་བརྒྱན༔ དུར་ཁྲོད་ཆས་བརྒྱད་དཔལ་དང་ལྡན༔ ཐུགས་དམ་དབྱིངས་ནས་དྲག་པོའི་ཕྲིན་ལས་མཛོད༔ སྦྱོར་བའི་ཡུམ་མཆོག་བཛྲ་བེ་ཏ་ལི༔མཐིང་ནག་ཙིཏྟ་ཐོད་ཁྲག་གཙོ་ལ་སྟོབ༔ རིན་ཆེན་རུས་རྒྱན་དུར་ཁྲོད་ཆས་དང་ལྡན༔ སྒྲོལ་བའི་ཡུམ་མཆོག་ཨེ་ཀ་ཛ་ཏི་མ༔ སྐུ་མདོག་སྔོ་སྐྱ་མི་ལྤགས་གཡང་གཞི་གསོལ༔ གདུགས་

པ་སྦྲུལ་ནག་འཇིགས་པའི་སྐ་རགས་བཅིངས༔ གཡས་པས་རལ་གྲིས་སྐྱེ་ཤིང་རྩ་བར་གཅོད༔ གཡོན་པས་གཡུ་སྤྱང་སྤྱང་མོ་མགོ་དགུ་འགྱེད༔ དབྱིངས་ཡུམ་འདོད་པའི་རྒྱལ་མོ་མུ་ཁ་ལེ༔ སྐུ་མདོག་དམར་ནག་དུད་ཆེན་འཁྱིལ་པ་འདྲ༔ སྐུ་ལ་རུས་སྦལ་ནག་པོའི་གཡང་གཞི་གསོལ༔ གཡས་པས་སྐྱེ་འཆིའི་ཁྲམ་ཤིང་བསྣམས༔ གཡོན་པས་ནད་ཀྱི་རྐྱལ་པ་བསྣམས༔ ཡུམ་ཆེན་ཁྲོ་མོའི་ཐུགས་དམ་སྐུལ༔ བཅོལ་པའི་ཕྲིན་ལས་གྲུབ་པར་མཛོད༔ སྐུ་ཡི་སྲས་མཆོག་ཡ་མ་ར་ཙཱ་ནི༔ སྐུ་མདོག་སྨུག་ནག་འཁོར་ལོ་ཙིཏྟ་བསྣམས༔ ཐུགས་ཀྱི་སྤྲུལ་པ་ཕྱག་ན་རྡོ་རྗེ་ནི༔ སྐུ་མདོག་ལྗང་ནག་རྡོ་རྗེ་འབར་བ་བསྣམས༔ གཡོན་པས་ཙིཏྟའི་ཕྲེང་བ་བསྣམས༔ ཡོན་ཏན་ཁྱམས་གང་རུས་སྦལ་རྔམ་པ་ནི༔ མཚོན་ཆའི་སྤུ་ལ་དུག་ཁྲག་བརྒྱན༔ སྡེར་མོ་ལྕགས་ཀྱུ་འབར་བ་ཡིས༔ དགྲ་བགེགས་དོན་སྙིང་ཚལ་པར་གཤག༔ སྤྱི་གཙུག་མཁའ་ལྡིང་ག་རུ་ཎ༔ དུང་གི་སྐུ་ལ་གཡུ་ཡི་མདོག༔ ནོར་བུ་གནམ་ལྕགས་

མཆུ་སྡེར་གྱིས༔ གདུག་པ་སྦྲུལ་གྱི་མགོ་ནས་ཟ༔ སྤྲུལ་པའི་ཁྲོ་རྒྱལ་ཁྱུང་ཆེན་བསྣམས༔ དབྱིངས་ནས་བསྐུལ་ལོ་ཕྲིན་ལས་མཛོད༔ རྒྱན་གྱི་ལྷ་བརྒྱད་དྲེགས་པ་ནི༔ ཁྱུང་མོ་སྨུག་ནག་འཁོར་ལོ་བསྣམས༔ སེང་གེ་གཡུ་ཡི་རལ་པ་གསིག༔ སྟག་མོ་ཁ་ནས་མི་རོ་ཟ༔ སྦྲུལ་གྱི་ཁ་ནས་དུག་རླངས་འཕྱོ༔ སྤྲུལ་པ་སྦ་བྱེད་དགྲ་ལ་བྷྱོ༔ གནད་ནས་བསྐུལ་ལོ་ཕྲིན་ལས་མཛོད༔ མཐིང་ནག་ཟླ་གམ་གསུམ་གྱི་དབུས༔ སྐུ་གསུང་ཐུགས་ཀྱི་སྤྲུལ་པ་ནི༔ ཚེ་བདག་སྲོག་བདག་འཆི་བདག་གསུམ༔ ཕྱག་ན་མཚོན་ཆ་འབར་བ་བསྣམས༔ ཐུགས་དམ་བསྐུལ་ལོ་དགྲ་བགེགས་སྒྲོལ༔ སྟེང་འོག་ཕྱོགས་མཚམས་གུར་ཁང་ནས༔ སྤྲུལ་པའི་ཁྲོ་རྒྱལ་ཆེན་པོ་བཅུ༔ རང་རང་འཁོར་ཚོགས་རྒྱ་མཚོར་བཅས༔ ཐུགས་དམ་སྐུལ་ལོ་བར་ཆད་སྒྲོལ༔བང་རིམ་དང་པོ་ཕྱོགས་བཞི་ནས༔ ཡ་མ་ར་ཙ་མྱས་བྱེད་འབར་བ་དང༔ ཨརྻཱ་དམར་པོ་རལ་པ་ཚར་དགུ་བཞི༔ འཁོར་བཅས་ཐུགས་དམ་གནད་ནས་བསྐུལ༔ གནོད་ཚེ་དགྲ་བགེགས་མྱུར་

དུ་སྒྲོལ༔ བང་རིམ་གཉིས་པའི་ཕྱོགས་བཞི་ནི༔ དུང་ལྕགས་བསེ་དང་གསེར་གྱི་ནི༔ མོན་པ་བླ་འགུགས་ཆེན་པོ་བཞི༔ སྐུལ་ལོ་དགྲ་བགེགས་བླ་ཚེ་ཁུག༔ བང་རིམ་གསུམ་པའི་ཕྱོགས་བཞི་ན༔ ཧེ་ལེ་ཁྲབ་པ་ནག་པོ་འཛུམ་མེད་དང༔ སོ་འདར་འཁྲིགས་པ་རལ་པ་སྤྱིར་བཅིངས་བཞི༔ ཐུགས་དམ་སྐུལ་ལོ་དགྲ་གཤེད་མཛོད༔ བང་རིམ་བཞི་པའི་ཕྱོགས་མཚམས་ན༔ བེ་ཝ་ས་ཏ་ནོར་བུ་དགེ་འཕེལ་དང༔ སེར་ནག་འཇོམས་བྱེད་བྱེ་བ་འབུམ་ཁྲི་དང༔ རཀྴ་གློག་ཕྲེང་ཡཀྴ་གསོད་བྱེད་དང༔ གཏུམ་པོ་དུང་ཁང་གང་བ་ཀུན་འཛོམས་དང༔ ཁ་འབར་རལ་གཅིག་སྦྲུལ་མགོ་ཀུན་འཛིན་དང༔ ངང་པ་སྟོབས་ལྡན་གྱད་པ་སྟོབས་ཅན་རེ༔ ཟླ་བའི་འཆི་བདག་བཅུ་གཉིས་སོ༔ ཁྲམ་བདག་ཡིན་པས་ཐུགས་དམ་སྐུལ༔ དགྲ་བགེགས་ཁྲམ་ལ་ཐོབ་ལ་སོད༔ གདན་ཁྲི་ཆེན་པོའི་ཕྱོགས་བཞི་ན༔ བདུད་པོ་ནག་པོ་མཚོན་ཐོགས་བརྒྱད༔ གཤེན་རྗེ་བེ་ཅོན་ཐོགས་པ་བརྒྱད༔ མ་མོ་ནད་རྐྱལ་ཐོགས་པ་བརྒྱད༔ གནོད་སྦྱིན་རལ་གྲི་ཐོགས་པ་བརྒྱད༔ ཞག་གི་གཤིན་རྗེ་སོ་གཉིས་

པོ༔ སྐུལ་ལོ་དགྲ་བགེགས་ཁྲམ་ལ་ཐོབས༔ བེ་ཅོན་འབར་བ་མགོ་ལ་རྒྱོབས༔ ནད་ཀྱི་རྐྱལ་པ་དགྲ་ལ་རྡོབས༔ རལ་གྲི་འབར་བས་དགྲ་སྲོག་ཆོད༔ སྒོ་བཞིར་ཐུན་བདག་ཆེན་པོ་བཞི༔ དཀར་པོ་སྙིང་འབྱིན་མགོན་པོ་ནག་པོ་དང༔ ཡབ་རྗེ་ནག་པོ་གནོད་སྦྱིན་སྐུ་མཆོག་བཞི༔ སྐུལ་ལོ་ཐུགས་དམ་གནས་ནས་སྐུལ༔ ལྕགས་ཀྱུས་ཟུངས་ལ་ཞགས་པས་ཆིངས༔ ལྕགས་སྒྲོག་གིས་སྡོམ་དྲིལ་བུས་མྱོས༔ ཁྲམ་ལ་ཐོབ་ལ་ཐུན་ཁྲག་རྒྱོབས༔ སྲིད་པའི་འཁོར་ལོ་བསྐོར་ལ་སོད༔ རྨོག་གི་ཕྱོགས་མཚམས་འཁོར་ཡུག་ནས༔ ཕོ་གཤེད་སུམ་བརྒྱ་དྲུག་ཅུ་དང༔ མོ་གཤེད་སུམ་བརྒྱ་དྲུག་ཅུའི་ཚོགས༔ ཟ་མར་དཔང་བྱེད་གཤིན་རྗེ་དང༔ བདུན་བརྒྱ་ཉི་ཤུ་གནད་ནས་སྐུལ༔ ཤ་ཟ་དྲུག་ཁྲི་དྲུག་སྟོང་དང༔ཁྲག་འཐུང་བྱེ་བ་ས་ཡ་དང༔ གཤིན་རྗེ་མ་མོ་སྡེ་བརྒྱད་དང༔ སྣང་སྲིད་འཇིག་རྟེན་དྲེགས་པའི་ཚོགས༔ བསྐུལ་ལོ་རྦད་དོ་མཐུ་མ་ཆུང༔ དགྲ་བགེགས་ཁུག་ལ་མྱུར་དུ་སོད༔ ཡ་ཡ༔ འཇམ་དཔལ་ཟིལ་གནོན་འཁོར་དང་བཅས༔

དམར་གྱི་གཏོར་མ་འདི་བཞེས་ལ༔ སྔགས་འཆང་བདག་སྡང་བྱེད་པའི༔ ཡིད་ལ་གནག་པའི་དགྲ་བོ་རྣམས༔ གང་ལ་བྱ་བ་ཁྱེད་ཀྱིས་ཤེས༔ གང་ལ་དམིགས་པ་ཁྱོད་ཀྱིས་ཤེས༔ འདི་ཡིས་སངས་རྒྱས་བསྟན་པ་གཤིག༔ དཀོན་མཆོག་གསུམ་གྱི་འཕང་སྨད༔ ཡི་དམ་ལ་བརྙེས་དམོད་ཟིང་འཚེ༔ སྲུང་མ་རྣམས་ལ་མཐུ་མེད་ཟེར༔ རྡོ་རྗེ་སློབ་དཔོན་སྐུ་དགྲ་བྱས༔ རྒྱུ་འབྲས་བསླུ་མེད་ཁྱད་དུ་བསད༔ རྡོ་རྗེ་ཐེག་པ་དག་ལ་འཁུ༔ སྔགས་འཆང་བདག་ལ་དོ་བསྡོས་པའི༔ དགྲ་བོ་གཟུགས་ལིང་མིང་བྱང་བུ༔ བཏབ་པ་འདི་དག་གར་གནས་ཀྱང༔ དོ་ནུབ་ནམ་གྱི་གུང་ཐུན་ལ༔ བླ་སྲོག་རྣམ་ཤེས་ཁུག་ལ་ཤོག༔ སྲོག་རྩ་དམར་པོ་ཆོད་ལ་ཤོག༔ དོན་སྙིང་རྦ་གྱིས་ཐོགས་ལ་ཤོག༔ སྙིང་ཁྲག་ཧུབ་ཀྱིས་འཐུང་ལ༴ ཚངས་པའི་གཙུག་ཐག་ཆོད་ལ༴ ཀླད་ཁྲག་ཞོ་ལྟར་གཡོས་ལ༴ མགྲིན་པའི་ཁྲག་རྩ་ཆོད་ལ༴ ཁོང་ཁྲག་སྐྱུག་ཏུ་ཆུག་ལ༴ ལྟེ་བའི་སྲིད་རྩ་ཆོད་ལ༴ ལུས་སེམས་རྟེན་དང་ཕྲོལ་ལ༴ སྙིང་གི་སྲོག་རྩ་ཆོད་ལ་

ཤོག༔ ཚེ་ཡི་འདུ་བྱེད་འགུམས་ལ༴ སྲུང་མ་བདུད་དུ་ཕོབ༴ ཐན་དང་ལྟས་ངན་ཕོས་ལ༴ ནད་མཚོན་དྲག་པོས་སོད་ལ༴ གྲི་ཐབས་སྣ་དགུས་སོད་ལ༴ བསད་རྟགས་དོན་སྙིང་ཁྱེར་ལ༴ ཟིལ་གནོན་ལྷ་ཚོགས་འཁོར་བཅས་ཀྱིས༔ དམིགས་པའི་དགྲ་བོ་ལས་ངན་འདིའི༔ ཤ་ལ་རོལ་ཞིང་ཁྲག་ལ་འཐུང༔ རུས་པ་མུར་ལ་ཚེ་སྲོག་སྡུས༔ རྣམ་ཤེས་འཁོར་བའི་གནས་ནས་དྲོངས༔ བྱང་ཆུབ་དམ་པ་འཐོབ་པར་མཛོད༔ དམར་གྱི་གཏོར་མ་འདི་བཞེས་ལ༔ བཅོལ་པའི་ཕྲིན་ལས་དྲག་པོ་འདི༔ ད་ལྟ་ཉིད་དུ་སྒྲུབ་པར་མཛོད༔ ཐུན་གཏོར་དགུ་བརླབས་ནས་འབུལ། ཧཱུྃ༔ དམར་ཆེན་གཏོར་ཟོར་གཤིན་རྗེའི་ཚོགས༔ སྡེ་བརྒྱད་དྲེགས་པའི་དཔུང་དང་བཅས༔ དགྲ་དང་བགེགས་ཀྱི་སྟེང་དུ་རྦད༔ སྲིད་པ་གཡོ་ཞིང་འཁྲུག་བྱེད་པའི༔དམག་དཔུང་བསྐྱེད་ལ་གཡུལ་ངོ་སྤྲོད༔ དགྲ་དཔུང་ཆོམས་ལ་བགེགས་དཔུང་ཐུལ༔ རྗེས་ཤུལ་ལྷག་མ་མེད་པར་མཛོད༔ དུས་ལ་བབ་པོ་མཐུ་རྩལ་སྐྱེད༔ སྨད་ལས་སྐབས།

བླ་འགུགས་སྔགས་དང༔ ཨེ་མྱགས་མཐར། དགྲ་བགེགས་ཨཱ་ཀརྴ་ཡ་ཛཿཛཿ ཨཱ་ཡུ་ཛྙ་ན་ཨཱ་ཀརྴ་ཡ་ཧཱུྃ་ཛཿཛཿ རུ་པ་སྐནྟ་ཨཱ་ཀརྴ་ཡ་ཧཱཻུ་ཛཿཛཿ བཟླ། ཧཱུྃ། དབྱེ་བྱེད་ལས་ཀྱི་ཕོ་ཉའི་ཚོགས༔ ལས་ངན་སྡིག་ཅན་དགྲ་བོ་འདི༔ སྲུང་ཞིང་སྐྱོབ་པར་བྱེད་པ་ཡི༔ ཡེ་ཤེས་འཇིག་རྟེན་ལྷ་ཡི་ཚོགས༔ ཕྲོལ་ཞིག་ཕྱེས་ཤིག་རྣམ་པར་ཕྱེས༔ མཉམ་པོར་འོང་པའི་བདུད་དང་སྤྲོད༔ ཨེ་མྱགས་མཐར། དགྲ་བགེགས་དཱེ་བ་ཀ་པ་ཡེ་ཨེ་ཛ་ལ་ཛ་ལཿ རཱ་ཛ་ཕྱེ་རྭ་ཛ་ཕྱེ༔ ཨ་ཤག་ཤག༔ ཡ་མ་ཕྱེ་ཡ་མ་ཕྱེ་ཡ༔ སྤྲུ་ཏ་སྤྲུ་ཏ་ཕུས་ཕུས༔ ལང་ལང། སེང་སེང། ཕུས་ཕུས་དགྲ་བགེགས་ཡུལ་ལྷ་དང་ཕྱེ༔ སྲོག་ལྷ་དང་ཕྱེ༔ ཕོ་ལྷ་དང་ཕྱེ༔ མོ་ལྷ་དང་ཕྱེ༔ བཟླ། ཨྱེ་ཡ༔ ཐོད་པ་ཁ་སྦྱོར་ལས་ཀྱི་བཤམས་པ་ནི༔ འཇིགས་རུང་གཏུམ་དྲག་འབར་བའི་ལྟེ་ནང་དུ༔ དམིགས་བྱ་མགོན་མེད་ཚུད་པ་ལས༔ ལས་གཤིན་དྲེགས་པའི་དམག་ཚོགས་སྐར་ལྟར་འཁྲུག༔ འཁོར་ལོའི་རྩིབས་མཚོན་གདུག་པའི་ཚ་ཚྭ་འཕྲོ༔

སྦལ་སྡིག་གཟུགས་པོར་མི་སྲུན་རྣམ་འགྱུར་ཅན༔ ཀུན་ཀྱང་དགྲ་བོའི་གཤེད་དུ་ཆེར་ཁྲོས་ནས༔ རང་གཤེད་འབེབས་ཤིང་འགུགས་འཆིང་སྡོམ་མྱོས་གསོད༔ ཁྱད་པར་རང་རྒྱུད་རྩ་བའི་འཁོར་ལོ་ནི༔ དམྀགས་བྱའི་སྙིང་གར་ཨ་ཡིག་དབུས་སུ་མ༔ དེ་དབུས་རྣམ་ཤེས་ངོ་བོ་འབྲུ་གཅིག་པོ༔ རྩ་བཞིའི་དྭངས་མ་ཞེ་སྡང་སྡིག་པ་བཞིའི༔ མཆུ་ལ་ཨྱེ་དུན་ཀ་ཡཾ་དམར་ལེན་མཚོན༔ རུ་འཛིངས་ཨེ་མྱགས་འབྲུ་བརྒྱད་རྩ་བརྒྱད་ཀྱི༔ དྭངས་མའི་སྙིང་པོར་གནས་པས་གཟས་པ་པོའི༔ ཆོས་ཀྱི་འཁོར་ལོའི་རྩ་བརྒྱད་གཟུང་བ་གང༔ ལྷ་ཚོགས་ཐུགས་ཀ་ནས་སྤྲོས་སྔགས་འོད་ཀྱིས༔ བསྐུལ་བས་སྡིག་པའི་རྭ་ཡིས་རྩ་འདབས་བརྒྱད༔ དུམ་བུར་བཅད་དེ་འབྱུང་བཞི་རིམ་བཞིན་དུ༔ བསྡུས་མཐར་རྣམ་ཤེས་དྭངས་མ་འོད་དཀར་པོའི༔ རྣམ་པས་ཟིལ་གནོན་ཐུགས་སྲོག་དྭངས་མར་ཐིམ༔དམིགས་བྱའི་གཟུགས་ཕུང་གཤིན་རྗེའི་དམག་ཚོགས་ཀྱིས༔ རྗེས་མེད་ཟོས་ཏེ་རྡུལ་དུ་རློག་པར་གྱུར༔ ཨེ་མྱགས། མཐར།

དགྲ་བོའི་སྲོག་ལ་ཧྲྀ་ཧུར་ཐུཾ་ཛ༔ རྩ་ཁྲག་ཙིཏྟ་ཐུཾས་རིལ་རཾ་ཤག་རྦད༔ དགྲ་བོའི་ཙིཏྟ་བྲེང་ཤག་ཛ༔ སྲོག་ལ་ཧུར་ཐུམ་ཛཿརྦདཿ བཟླ། ཧཱུྃ༔ ཁྲག་འཐུང་འཇམ་དཔལ་གཤིན་རྗེ་ཡི༔ ཕོ་ཉར་བསྔགས་པ་ཐུན་གྱི་བདག༔ དགྲ་བགེགས་སྒྲོལ་བའི་ལས་ལ་ཡཱ༔ སྣ་ཚོགས་དྲག་པོའི་ཐུན་གྱི་རྫས༔ གློག་ལྟར་འཁྱུག་ཅིང་ཐོག་ལྟར་འབེབས༔ དགྲ་བགེགས་ལུས་སེམས་འཕེན་ལ་ཡཱ༔ ཞེས་དང་དཀར་པོ་སྙིང་འབྱིན་ལྕགས་ཀྱུས་སྙིང་ནས་བཟུང་སྟེ་སྨྱོ་རུ་བཅུག་པར་གྱུར༔ སྔགས་གཤམ། ཨ་མུ་ཀ་ཨེ་དགྲ་བོའིསྲོག་ལ་ཐུམ་རིལ་རྦད་བྷྱོ༔ མགོན་པོ་ནག་པོས་ཞགས་པས་བཏབ་ནས་བཟུང་སྟེ་བརྒྱལ་དུ་བཅུག་པར་གྱུར༔ ཨ་མུ་ཀ་ཐུན་ཁྲག་ཤིག་ཙིཏྟ་མྱོང་རྦད་བྷྱོ༔ ཡབ་རྗེ་ནག་པོས་ལྕགས་སྒྲོག་དང་ཁྲམ་ཤིང་ཐོགས་ནས་དགྲ་བགེགས་ཁྲམ་ལ་བཏབ་པར་གྱུར༔ ཨ་མུ་ཀ་ཙ་ལ་དུན་རྨུགས་རྦད་བྷྱོ༔ སྐུ་མཆོག་དམར་པོས་ཞགས་པ་དང་དྲིལ་བུ་ཐོགས་ནས་དགྲ་བོའི་རྩ་རྒྱུད་བཅད་པར་གྱུར། ཨ་མུ་ཀ་ཡ་མ་ཁྲག་ལ་མུགས་ཏི་རྦད་བྷྱོ༔ སྔགས་བཞིའི་གཤམ།

སྔགས་པ་སྙིང་དུ་སོདཿ ཙིཏྟ་གཏུབས་རྦད་ལོངཿ སྲོག་ཙིཏྟ་མྱགས་མྱགས་མཱ་ར་ཡ་ཙིཏྟ་ལ་ཐུན་བྷྱོཿ ཐུན་གཏོར་ལ། ཧཱུྃ༔ ཞེ་སྡང་མེ་ལྟར་འབར་བའི་དཀྱིལ་འཁོར་ནས༔ སྐུ་མདོག་སྔོ་ནག་རལ་པ་མུན་ལྟར་གཏིབས༔ ས་ཡི་རང་བཞིན་སྤྱི་གཙུག་རྩ་ལ་འཇིབས༔ དམ་ཉམས་སྒྲོལ་ཕྱིར་ཚངས་པའི་གཙུག་ཐག་ཆོད༔ དྭངས་མར་བསྡུས་ལ་ཀླད་ཁྲག་ཞོ་ལྟར་འཕྱོས༔ འདོད་ཆགས་ཁྲག་མཚོ་དམར་པོའི་ནང་ཤེད་ན༔ ཁྲག་མདོག་དམར་པོ་བསེ་ཡི་རལ་པ་ཅན༔ ཆུ་ཡི་རང་བཞིན་སྡིག་པ་བགྲད་པའི་ཚུལ༔ དམ་ཉམས་སྒྲོལ་ཕྱིར་མགྲིན་པའི་རྩ་ཆོད་ལ༔ དྭངས་མ་བསྡུས་ལ་ཁྲག་ལྟར་སྐྱུག་ཏུ་ཆུགས༔ ང་རྒྱལ་ཀེང་རུས་འབར་བའི་དཀྱིལ་འཁོར་ནས༔ སྐུ་མདོག་དུད་ཁ་རྔམ་པའི་ཞལ་གདངས་ཤིང༔ འཇིགས་པའི་ཚུལ་གྱིས་ལུས་ཀྱི་རྩ་མདུད་འཇོམས༔དམ་ཉམས་སྒྲོལ་ཕྱིར་ལྟེ་བའི་རྩ་ཆོད་ལ༔ དྭངས་མ་བསྡུས་ལ་ལུས་སེམས་བྲལ་བར་གྱིས༔ གཏི་མུག་དུག་མཚོ་ཁོལ

མའི་ནང་གཤེད་ན༔ སྲོག་བདག་ནག་པོ་མ་རུང་རལ་པ་ཅན༔ མཆེ་བ་གཙིགས་ཤིང་དུག་གསུམ་ཁོངས་སུ་འཇོམས༔ སྐྱེ་འགྲོ་སྲིད་པ་གསུམ་གྱི་ཚེ་སྲོག་བསྡུས༔ རླུང་གི་རང་བཞིན་དཀར་ནག་མཚམས་ན་གནས༔ དམ་ཉམས་སྒྲོལ་ཕྱིར་དྲག་པོའི་རྩ་ཆོད་ལ༔ དྭངས་མ་བསྡུས་ལ་ཚེ་ཡི་འདུ་བྱེད་ཁུམ༔ གཞན་ཡང་འཆི་བདག་འཁོར་ན་གནས་པ་ཡི༔ ལས་ཀྱི་གནོད་སྦྱིན་མོན་མོ་ནག་མོ་བདུད༔ ལྕགས་ཀྱུ་འབར་བས་དགྲ་སྙིང་ཁྱེར་ལ་ཤོག༔ མོན་པ་གསོད་བྱེད་མེ་དང་འཁོར་ལོ་བསྣམས༔ གནམ་ལྕགས་མདའ་དང་གདུག་པའི་ཁྲཾ་བཾ་ཐོགས༔ ཁྱི་མོ་དམར་མོ་དོན་སྙིང་བླ་ལ་ཁྱེར༔ བྱ་ནག་བདུན་ཞི་ཁོང་ནས་ཙིཏྟ་འབྱིན༔ དུག་སྦྲུལ་བདུན་ནི་ཁོང་ནས་དུག་མདའ་རྟོག༔ རུས་སྦལ་བདུན་ནི་དགྲ་བོའི་ཚེ་སྲོག་སྡུད༔ སྡིག་པ་བདུན་ནི་དགྲ་བོའི་སྲོག་དབུགས་ལེན༔ དུས་ལ་བབ་པོ་དམ་རྫས་འདི་ལོངས་ལ༔ དམ་ཉམས་རུ་ཏྲ་འདི་ལ་རང་གཤེད་ཕོབས༔ ཅེས་དང་དམར་ཆེན་གཏོར་ཟོར་སོགས་སོ། ཞེས་པའང་སྨིན་ལུགས་སོར་བཞག་ལ་འབྲི་ལུགས་དང་ཡང་ཅུང་ཟད་མཐུར་པར་པདྨ་མ་ཎིས་སོ